b'\n_START_ARTICLE_\nKauno kunigaik\xc5\xa1\xc4\x8dio Vaidoto mokykla-daugiafunkcis centras\n_START_SECTION_\nIstorija\n_START_PARAGRAPH_\nKauno miesto savivaldyb\xc4\x97s taryba 1995\xc2\xa0m. liepos 7 d. sprendimu Nr. 45 \xc4\xafsteig\xc4\x97 Kauno Panemun\xc4\x97s pagrindin\xc4\x99 lietuvi\xc5\xb3 mokykla. 1998\xc2\xa0m. lapkri\xc4\x8dio 9 d. sprendimu ji pavadinta Kauno Vaidoto pagrindine mokykla, pagerbiant kunigaik\xc5\xa1t\xc4\xaf Vaidot\xc4\x85._NEWLINE_1995/1996 mokslo metus mokykla prad\xc4\x97jo tur\xc4\x97dama 7 pradines klases ir 10 vyresni\xc5\xb3j\xc5\xb3 (5-9) klasi\xc5\xb3. I\xc5\xa1 viso mokykloje mok\xc4\x97si 391 mokinys. Juos mok\xc4\x97 32 mokytojai. 2002\xe2\x80\x932003\xc2\xa0m. mokykloje mok\xc4\x97si 447 mokiniai, buvo 21 klasi\xc5\xb3 komplektas, juos mok\xc4\x97 36 pedagogai._NEWLINE_Nuo 2003\xc2\xa0m. Kauno miesto tarybos sprendimu nekomplektuojamos 9-10 klas\xc4\x97s. Mokykla pertvarkoma \xc4\xaf a\xc5\xa1tuonmet\xc4\x99 pagrindin\xc4\x99. 2004\xe2\x80\x932005\xc2\xa0m. mok\xc4\x97si 374 mokiniai. Sukomplektuota 20 klasi\xc5\xb3. 1-4 klasi\xc5\xb3\xc2\xa0\xe2\x80\x93 8 komplektai, 5-8 klasi\xc5\xb3\xc2\xa0\xe2\x80\x93 12 komplekt\xc5\xb3. 2005\xe2\x80\x932006\xc2\xa0m. mok\xc4\x97si 387 mokiniai. Leista komplektuoti ir devintas bei de\xc5\xa1imtas klases._NEWLINE_Kauno miesto savivaldyb\xc4\x97s tarybos 2014\xc2\xa0m. baland\xc5\xbeio 10 d. sprendimu Nr. T-224 tapo Kunigaik\xc5\xa1\xc4\x8dio Vaidoto mokykla\xe2\x80\x93daugiafunkciu centru.'